**ИЗВЈЕШТАЈ О РАДУ**

**АГЕНЦИЈЕ ЗА ВИСОКО ОБРАЗОВАЊЕ РЕПУБЛИКЕ СРПСКЕ**

**ЗА 2024. ГОДИНУ**

Бања Лука, фебруар 2025. године

**САДРЖАЈ**

[I УВОД 3](#_Toc190682504)

[II ЗАКОНОДАВНИ ДИО 4](#_Toc190682505)

[III ТЕМАТСКИ ДИО 5](#_Toc190682506)

[3.1. АКРЕДИТАЦИЈА УСТАНОВА И СТУДИЈСКИХ ПРОГРАМА 5](#_Toc190682507)

[3.2. ПОСТУПЦИ ВАЊСКОГ ВРЕДНОВАЊА У СВРХУ ПОЧЕТНЕ АКРЕДИТАЦИЈЕ 13](#_Toc190682508)

[3.3. АЖУРИРАЊЕ ЛИСТА РЕЦЕНЗЕНАТА 14](#_Toc190682509)

[3.4. МЕЂУНАРОДНА САРАДЊА 14](#_Toc190682510)

[3.5. ПРИЗНАВАЊЕ СТРАНИХ ВИСОКОШКОЛСКИХ КВАЛИФИКАЦИЈА 18](#_Toc190682511)

[3.6. САРАДЊА СА ИНСТИТУЦИЈАМА И ТИЈЕЛИМА У ВИСОКОМ ОБРАЗОВАЊУ...............20](#_Toc190682512)

[IV ОРГАНИЗАЦИЈА РАДА 21](#_Toc190682513)

[4.1. РАД ОРГАНА И ТИЈЕЛА АГЕНЦИЈЕ 22](#_Toc190682514)

[V ФИНАНСИЈСКИ ИЗВЈЕШТАЈ 24](#_Toc190682515)

**ИЗВЈЕШТАЈ О РАДУ**

**АГЕНЦИЈЕ ЗА ВИСОКО ОБРАЗОВАЊЕ РЕПУБЛИКЕ СРПСКЕ**

**ЗА 2024. ГОДИНУ**

1. УВОД

Агенција за високо образовање Републике Српске je oснована Одлуком Владе Републике Српске број: 04/1-012-2-273/11 од 24.02.2011. године под називом ЈУ Агенција за акредитацију високошколских установа Републике Српске. Законом о обезбјеђењу квалитета у високом образовању Републике Српске,[[1]](#footnote-1) ЈУ Агенција за акредитацију високошколских установа Републике Српске је трансформисана у Агенцију за високо образовање Републике Српске (у даљем тексту: Агенција) као њен правни сљедбеник. У складу са Законом о Агенцији за високо образовање Републике Српске [[2]](#footnote-2) и Статутом Агенције,[[3]](#footnote-3) Агенција је надлежна за:

* унапређење и усклађивање система високог образовања Републике Српске са међународним и европским системом високог образовања,
* развој система обезбјеђења квалитета високог образовања у складу са Стандардима и смјерницама за обезбјеђење квалитета у Европском простору високог образовања,
* почетну акредитацију, акредитацију и тематско вредновање високошколских установа и студијских програма,
* вођење Регистра акредитованих високошколских установа и студијских програма,
* признавање страних високошколских квалификација у сврху општег приступа тржишту рада,
* развој и примјену квалификационог оквира Републике Српске и повезивање са Европским оквиром квалификација,
* доношење стандарда за почетну акредитацију и стандарда за акредитацију високошколских установа и студијских програма,
* учешће у изради, праћењу и спровођењу стратегија и општих аката у области науке и високог образовања,
* прикупљање и обраду података о систему високог образовања и другим системима с којима је високо образовање повезано,
* подстицање научноистраживачког рада свих заинтересованих страна у области високог образовања,
* сарадњу са међународним организацијама, тијелима и институцијама надлежним за високо образовање и обезбјеђење квалитета,
* представљање Републике Српске на међународним конференцијама, скуповима, у међународним организацијама, мрежама, тијелима и удружењима у оквиру своје надлежности,
* учешће у реализацији пројеката из своје надлежности финансираних од стране међународних финансијских организација,
* пружање информација путем медија и других видова информисања о свом раду,
* обављање и других послова у складу са законом, прописима из области високог образовања и Статутом.

Извјештај о раду Агенције за 2024. годину је сачињен у складу са Програмом рада Агенције за 2024. годину. Влада Републике Српске је на 63. сједници одржаној 29.3.2024. године, дала сагласност на Програм рада са финансијским планом Агенције за 2024. годину, број: 04/1-012-2- 1048/24 од 29.3.2024. године.

У складу са чланом 15. став 1. Закона о о Агенцији за високо образовање Републике Српске, Агенција подноси Народној скупштини Републике Српске годишњи извјештај о раду са финансијским извјештајем о пословању најкасније до 30. јуна текуће године за претходну годину. На Десетој редовној сједници Народне скупштине Републике Српске одржаној 4.7.2024. године је разматран Извјештај о раду Агенције за 2023. годину. Народна скупштина Републике Српске донијела је Закључак о усвајању Извјештаја о раду Агенције за високо образовање Републике Српске за 2023. годину, број: 02/1-021-781/24 од 4.7.2024. године.

1. ЗАКОНОДАВНИ ДИО

На Осмој редовној сједнице Народне скупштине Републике Српске, одржаној 12. - 14. марта 2024. године, усвојен је Приједлог закона о Агенцији за високо образовање Републике Српске, по хитном поступку, који је ступио на снагу у мају 2024. године.

Доношење новог закона којим се уређује област обезбјеђења квалитета у високом образовању Републике Српске услиједило је због потребе да се прецизније и детаљније регулишу поједине одредбе важећег закона, као и да се дефинишу проширене надлежности Агенције у области развоја и примјене оквира квалификација Републике Српске и повезивања са Европским оквиром квалификација. Прецизиране су одредбе које се односе на систем унутрашњег обезбјеђења квалитета што ће високошколским установама помоћи у успостављању и унапређивању овог система. Такође су прецизиране и одредбе у којим случајевима се спроводи почетна акредитација студијског програма, а што у претходном законодавном оквиру није било довољно прецизирано и изазивало је недоумице и различита тумачења. Дефинисане су и референтне вриједности за акредитацију заједничког студија и прописано је да се почетна акредитација заједничког студија спроводи у односу на стандарде које прописује Европски приступ обезбјеђивању квалитета заједничких студија, а који ће бити саставни дио Стандарда за почетну акредитацију. Прецизиране су и допуњене одредбе које се односе на фазе поступка акредитације на начин да се акредитација спроводи у четири фазе (умјесто досадашње три), односно обухваћена је и фаза накнадних активности, а што је посебно важно у контексту захтјева Стандарда и смјерница за обезбјеђење квалитета у Европском простору високог образовања - ESG. [[4]](#footnote-4)

Разлози за доношење новог закона се односе и на додатно јачање позиције Агенције у смислу признавања и препознавања система високог образовања Републике Српске у Европском простору високог образовања (EHEA)[[5]](#footnote-5). Напори Министарства за научнотехнолошки развој и високо образовање (у даљем тексту: Министарство) и Агенције су усмјерени на стицање пуноправног чланства Агенције у Европској асоцијацији за обезбјеђење квалитета у високом образовању (ENQA)[[6]](#footnote-6) и Европском регистру за осигурање квалитета у високом образовању (ЕQАR)[[7]](#footnote-7) који води базу података о агенцијама (DEQAR)[[8]](#footnote-8), чланицама регистра.

Управни одбор Агенције је на 50. редовној сједници сједници одржаној дана 19.11.2024. године усвојио приједлог Правилника о унутрашњем осигурању квалитета рада Агенције са Кодексом пословне етике, број: 1-02-1-345-3/24 од 19.11.2024. године. Овим правилником се прописују циљ, сврха и процедуре унутрашњег осигурања квалитета рада Агенције, док се кодексом пословне етике одређује етичност као скуп начела, права и обавеза којима се уређују људски и професионални односи међу запосленима у Агенцији и другим лицима које Агенција ангажује у поступцима вањског вредновања, те однос према свим заинтересованим странама од којих се очекује поштовање етичких стандарда с циљем оправдања јавног повјерења и вјеродостојности рада Агенције.

У 2024. години су креирани нови апликациони обрасци за високошколске установе и студијске програме и нове листе провјере за стручњаке на основу нових Стандарда за акредитацију високошколских устанвоа и Стандарда за акредитацију студијских програма првог и другог циклуса.

1. ТЕМАТСКИ ДИО
   1. АКРЕДИТАЦИЈА УСТАНОВА И СТУДИЈСКИХ ПРОГРАМА

Рад Агенција у области акредитације установа и студијских програма у 2024. години је обиљежен повећаним обимом посла и отежаним условима рада, првенствено због већег броја тужби виокошколских установа којима је одбијен захтјев за акредитацију, извршавања пресуда по истим, као и упућивања захтјева за ванредно преиспитивање пресуде Врховном суду Републике Српске. Агенција је такође улагала и додатне напоре на провјери легитимности установа за акредитацију, посебно имајући у виду активности Тужилаштва Босне и Херцеговине у оквиру акције „Кластер“ и подизања оптужнице број T20 0 KTOV 0019583 21 од 3.7.2024. године против три високошколске установе из Републике Српске (видјети Поглавље 3.1.2) и одговорних лица на тим установама, те других правних и физичких лица, што су се удружили у извршењу кривичних дјела Недопуштена трговина из члана 212. став 1. КЗ БиХ, кривичних дјела Злоупотреба службеног положаја или овлашћења из члана 315. КЗ РС, те кривичних дјела Фалсификовања или уништавања службене исправе из члана 349. КЗ РС.[[9]](#footnote-9) Пошто акција „Кластер“ ни након двије године није добила свој коначан епилог, Агенција је била у обавези да настави поступке вањског вредновања и за установе које су обухваћене наведеном оптужницом, у складу са законским и подзаконским актима у области обезбјеђења квалитета, уз додатне контроле и провјере код надлежних органа ради утврђивања чињеница битних за спровођење поступка и доношење рјешења о исходу акредитацији.

* + 1. Нове пријаве за акредитацију

У 2024. години двије високошколске установе су поднијеле захтјеве за акредитацију установа и/или студијских програма:

* Висока медицинска школа здравства Добој – кластерска акредитација три студијска програма првог циклуса: Здравствена њега, Физиoтерапија и радна терапија и Лабораторијско-медицинско инжењерство
* Универзитет Синергија Бијељина – реакредитација установе и кластерска акредитација четири студијска програма: Информационе технологије (240 ECTS), Туризам и хотелијерство (240 ECTS), Пословна економија (240 ECTS) и Пословна економија (други циклус)

За наведене установе и студијске програме у току је поступак провјере легитимности за приступ акредитацији код надлежних органа, Републичке управе за инспекцијске послове и Министарства, као и израда табела покривености наставе. Провјера легитимности се спроводи с циљем утврђивања испуњености свих законом прописаних услова за обављање дјелатности високог образовања, а што представља предуслов за покретање поступка акредитације.

* + 1. Провођење поступака акредитације

У 2024. години су спровођени поступци (ре)акредитације за сљедеће високошколске установе/студијске програме:

* Универзитет у Источном Сарајеву
  + реакредитација установе и акредитација студијских програма у кластеру из научне области друштвених наука, уже научно поље економија и пословање (шест студијских програма)
  + акредитација једног студијског програма након писма очекивања,
  + међународна акредитација студијског програма Медицина на Медицинском факултету у Фочи коју спроводи Комитет за акредитацију Мађарске (МАБ)
* Универзитет у Бањој Луци
  + реакредитација установе и акредитација кластера студијских програма из области инжењерства и технологије уз два студијска програма из области природних наука (девет студијских програма)
  + међународна акредитација студијског програма Медицина на Медицинском факултету коју спроводи Комитет за акредитацију Мађарске (МАБ),
* Универзитет за пословне студије, Бања Лука (реакредитација установе и акредитација четири студијска програма),
* Независни универзитет Бања Лука (реакредитација установе и акредитација седам студијских програма),
* Универзитет за пословни инжењеринг и менаџмент Бања Лука (реакредитација установе и осам студијских програма),
* Паневропски универзитет Апеирон Бања Лука (акредитација студијског програма након писма очекивања)
* Висока школа Banja Luka College, Бања Лука (реакредитација установе и два студијска програма),
* Висока школа за туризам и хотелијерство Требиње (акредитација установе и два студијска програма),
* Висока школа за економију и информатику Приједор (акредитација установе и студијског програма),
* Високa школa за примијењене и правне науке „Прометеј“ (реакредитација установе и акредитација два студијска програма) и
* Висока пословно техничка школа Добој (реакредитација установе и акредитација једног студијског програма).

У поступку реакредитације **Универзитета у Источном Сарајеву** **и студијских програма у кластеру из научне области друштвених наука, уже научно поље економија и пословање,** у октобру 2024. године именована је Комисија стручњака за спровођење поступка вањског вредновања у сврху акредитације високошколске установе и студијских програма. Након анализе достављене документације, усаглашен је термин посјете високошколској установи (јануар 2025. године).

У априлу 2024. године Универзитет у Источном Сарајеву je доставио Агенцији извјештај о испуњености препорука за студијски програм **Саобраћај (други циклус), Саобраћајног факултета Добој**. Након надзорне посјете која је обављена у јуну 2024. године, сачињен је коначан извјештај о вањском вредновању студијског програма са препоруком за издавање рјешења о акредитацији наведеног студијског програма. Акредитацијско вијеће је у новембру 2024. године донијело Мишљење о усклађености поступка вањског вредновања студијског програма са стандардима, критеријумима и законским прописима.

У оквиру поступка акредитације **Универзитета у Бањој Луци и кластера студијских програма из области инжењерства и технологије уз два студијска програма из области природних наука,** први дио посјете високошколској установи је реализован у фебруару 2024. године, док је извјештај о вањском вредновању установе достављен Агенцији у јуну 2024. године. Агенција је у јулу 2024. године у складу са препоруком Комисије стручњака, Закључком Акредитацијског вијећа и препоруком Агенције за развој високог образовања и обезбјеђење квалитета у БиХ (у даљем тексту: ХЕА), издала рјешење о акредитацији високошколске установе. Други дио посјете Универзитету је реализован у априлу 2024. године, након чега је Комисија стручњака сачинила извјештај о вањском вредновању студијских програма који је достављен Агенцији у децембру 2024. године. Акредитацијско вијеће је у децембру 2024. године донијело Мишљење о усклађености поступка вањског вредновања студијских програма са стандардима, критеријумима и законским прописима.

У 2024. години започела је међународна акредитација студијског програма **Медицина на Медицинском факултету у Фочи** и студијског програма **Медицина на Медицинском факултету у Бањој Луци** коју спроводи Комитет за акредитацију Мађарске (MAB)[[10]](#footnote-10). Два медицинска факултета су се обратила су Агенцији захтјевом за посредовање у поступку међународне акредитације у односу на стандарде Свјетске федерације медицинског образовања (WFME) [[11]](#footnote-11).. Агенција је анализирала које европске агенције за обезбјеђење квалитета имају акредитацију WFME, те организовала састанак са Комитетом за акредитацију Мађарске који је прихватио приједлог за реализацију ових поступака. У јануару 2024. године организован је састанак са представницима двије агенције и представницима два медицинска факултета како би се договорио ходограм активности око припреме самоевалуационих извјештаја, подношења захтјева за акредитацију и потписивања уговора. Агенција је посредовала између MAB-a и два медицинска факултета током свих активности које су предузете током 2024. године, те одржала низ састанака са свим актерима.

Након провјере легитимности за рад **Универзитета за пословне студије, Бања Лука**, у октобру 2024. године je именована Комисија стручњака за оцјењивање и ревизију квалитета установе и студијских програма, након чега је са установом закључен Уговор са за услуге акредитације установе и студијских програма. Посјета високошколској установи је реализована у децембру 2024. године.

У поступку реакредитације установе и студијских програма **Независног универзитета Бања Лука,** у марту 2024. години је затражена провјера легитимности за приступ акредитацији код надлежних органа, Републичке управе за инспекцијске послове и Министарства. Дописим Републичке управе за инспекцијске послове из априла 2024. године, Агенција је информисана да су приликом контроле рада Независног универзитет Бања Лука утврђене одређене неправилности вођења евиденције и документације, при чему су установи наложене корективне мјере. Такође је наведено да је инспекцијском контролом извршења рјешења утврђено да је високошколска установа извршила све наложене мјере. У септембру 2024. године високошколска установа је тражила да се из поступка вањског вредновања изоставе два студијска програма из основног захтјева, те да се поступак акредитације преосталих студијских програма споји са поступком вањског вредновања установе. У децембру 2024. године усаглашен је приједлог Комисије стручњака за оцјењивање и ревизију квалитета установе и студијских програма. Против Независног универзитета Бања Лука и одговорних лица на Универзитету, те других правних и физичких лица, подигнута је оптужница Тужилаштва Босне и Херцеговине број T20 0 KTOV 0019583 21 од 3.7.2024. године што су се удружили у извршењу кривичних дјела Недопуштена трговина из члана 212. став 1. КЗ БиХ, кривичних дјела Злоупотреба службеног положаја или овлашћења из члана 315. КЗ РС, те кривичних дјела Фалсификовања или уништавања службене исправе из члана 349. КЗ РС.

У поступку акредитације високошколске установе и студијских програма **Универзитета за пословни инжењеринг и менаџмент Бања Лука** у марту 2024. године организована је посјета Комисије стручњака високошколској установи. Комисија стручњака је сачинила коначне извјештаје са препоруком да се за високошколску установу и за седам пријављених студијских програма изда писмо очекивања, те за један студијски програм рјешење о акредитацији. Извјештаји су упућени на разматрање Акредитацијском вијећу које је у новембру 2024. године донијело мишљење о усклађености поступка вањског вредновања са Правилником о акредитацији високошколских установа и студијских програма, Критеријумима за акредитацију високошколских установа, Критеријумима за акредитацију студијских програма првог и другог циклуса у БиХ и Стандардима и смјерницама за обезбјеђење квалитета у Европском простору високог образовања. Против Универзитета за пословни инжењеринг и менаџмент Бања Лука и одговорних лица на Универзитету, те других правних и физичких лица, подигнута је оптужница Тужилаштва Босне и Херцеговине број T20 0 KTOV 0019583 21 од 3.7.2024. године што су се удружили у извршењу кривичних дјела Недопуштена трговина из члана 212. став 1. КЗ БиХ, кривичних дјела Злоупотреба службеног положаја или овлашћења из члана 315. КЗ РС, те кривичних дјела Фалсификовања или уништавања службене исправе из члана 349. КЗ РС.

У поступку вањског вредновања студијских програма који су добили писмо очекивања у поступку акредитације **Паневропског универзитета Апеирон Бања Лука**, у мају 2024. године достављен је извјештај о реализацији плана мјера за студијске програме Опште-правни (први циклус) и Опште право (други циклус). У децембру 2024. године достављена је и допуна извјештаја, након чега је организована надзорна посјета високошколској установи. На захтјев установе, у септембру 2024. године донесен је закључак о обустави поступка акредитације студијских програма Руски језик (први циклус и други циклус), уз обавезу установе да прије почетка поновног извођења наведених студијских програма исте пријави за поступак вањског вредновања у сврху акредитације.

Након провјере легитимности за рад **Високе школе Banja Luka College, Banja Luka,** у јуну 2024. године именована је Комисија стручњака за оцјењивање и ревизију квалитета установе и студијских програма. Након потписивања уговора за услуге акредитације установе и студијских програма и анализе достављене документације, у новембру 2024. године реализована је посјета Високој школи.

У поступку акредитације **високошколске установе и студијских програма Високе школе за туризам и хотелијерство Требиње,** Комисија стручњака је у фебруару 2024. године Агенцији доставила извјештаје о акредитацији високошколске установе и студијских програма. Након чињеничног коментарисања извјештаја од стране Високе школе, сачињене су коначне верзије извјештаја и достављене на разматрање Акредитацијском вијећу. Акредитацијско вијеће је у мају 2024. године донијело Закључак о усклађености поступка вањског вредновања са Правилником о акредитацији високошколских установа и студијских програма, Критеријумима за акредитацију високошколских установа, Критеријумима за акредитацију студијских програма првог и другог циклуса у БиХ и Стандардима и смјерницама за обезбјеђење квалитета у Европском простору високог образовања. На захтјев Агенције за издавање препоруке, ХЕА је у јуну 2024. године издала препоруку да се високошколској установи и студијским програмима Туризам и хотелијерство и Пословна економија туристичке привреде изда рјешење о акредитацији. Агенција је у складу са препоруком Комисије стручњака, Закључком Акредитацијског вијећа и препоруком ХЕА издала рјешење о акредитацији високошколске установе и рјешење о акредитацији студијских програма Туризам и хотелијерство и Пословна економија туристичке привреде.

Након доношења рјешења о одбијању акредитације за **Високу школу за економију и информатику Приједор** и студијски програм Јавна управау марту 2023. године,Висока школа је поднијела тужбу против акта Управног одбора Агенције о одбијању жалбе изјављене на рјешење о одбијању акредитације високошколске установе и студијског програма. Пресудом Окружног суда Бања Лука од 6.6.2024. године тужба је уважена и оспорени акт поништен. Управни одбор је донио Одлуку о начину извршења наведене пресуде, на основу које је Агенција у јулу 2024. године поново донијела рјешење о одбијању акредитације установе и студијског програма, уважавајућу правно схватање и примједбе суда у погледу поступка. Агенција је такође поднијела и захтјев Врховном суду за ванредно преиспитивање наведене судске одлуке. Након одбијања жалбе Високе школе на рјешење о одбијању акредитације од стране Управног одбора Агенције и поновне тужбе против акта Управног одбора, Окружни суд је 3.12.2024. године донио пресуду којом се тужба Високе школе уважава и оспорени акт поништава. Уважавајућу правно схватање и примједбе суда у погледу поступка, Управни одбор Агенције је на сједници одржаној 25.12. 2024. године, донио одлуку о начину извршења пресуде и наложио Агенцији да за установу и студијски програм Јавна управа донесе писмо очекивања. Агенција је 26.12.2024. године донијела писмо очекивања за установу и студијски програм Јавна управа, у којем је Високој школи остављен рок од три мјесеца за достављање планова отклањања недостатака.

У поступку акредитације високошколске установе и студијских програма **Високе школе за примијењене и правне науке „Прометеј“,** у јануару 2024. године усаглашаване су коначне верзије извјешта о акредитацији између Комисије стручњака за вањско вредновање високошколске установе и студијских програма и Акредитацијског вијећа. Акредитацијско вијеће је у фебруару 2024. године донијело Закључак о неусклађености поступка вањског вредновања са Правилником о акредитацији високошколских установа и студијских програма, Критеријумима за акредитацију високошколских установа, Критеријумима за акредитацију студијских програма првог и другог циклуса у БиХ и Стандардима и смјерницама за обезбјеђење квалитета у Европском простору високог образовања. На основу извјештаја о вањском вредновању установе и студијских програма и узимајући у обзир Закључак Акредитацијскох вијећа, ХЕА је у мају 2024. године доставила Агенцији препоруку да се Високој школи и студијским програмима Пословна економија и Транспортно инжењерство изда рјешење о одбијању акредитације. На основу извјештаја Комисије стручњака, Закључка акредитацијског вијећа и препоруке ХЕА, Агенција је у јуну 2024. године донијела рјешење о одбијању захтјева за акредитацију Високе школе и студијских програма Пословна економија и Транспортно инжењерство. Висока школа је изјавила жалбу Управном одбору на рјешење о одбијању акредитације која је одбијена као неоснована на сједници Управног одбора одржаној у септембру 2024. године. Након покретања тужбе против акта Управног одбора, пресудом Окружног суда Бања Лука тужба Високе школе је одбијена као неоснована. Против Високе школе за примијењене и правне науке „Прометеј“ и одговорних лица на Високој школи, те других правних и физичких лица, подигнута је оптужница Тужилаштва Босне и Херцеговине број T20 0 KTOV 0019583 21 од 3.7.2024. године што су се удружили у извршењу кривичних дјела Недопуштена трговина из члана 212. став 1. КЗ БиХ, кривичних дјела Злоупотреба службеног положаја или овлашћења из члана 315. КЗ РС, те кривичних дјела Фалсификовања или уништавања службене исправе из члана 349. КЗ РС.

**Високој пословно техничкој школи Добој** је, на основу препоруке Комисије стручњака за вањско вредновање високошколске установе и студијских програма, у августу 2024. године издато писмо очекивања и за установу и за студијски програм Пословна економија. Установа је припремила план мјера за реализацију препорука Комисије стручњака и исти доставила Агенцији.

* + 1. Издавање рјешења о акредитацији и писама очекивања

Агенција је у складу са препорукама Комисије стручњака, закључцима Акредитацијског вијећа и препорукама ХЕА, донијела два рјешења о акредитацији установа/студијских програма и то за:

* Универзитет у Бањој Луци (рјешење о акредитацији високошколске установе из јула 2024. године) и
* Висока школа за туризам и хотелијерство Требиње (рјешење о акредитацији високошколске установе и два студијска програма из јуна 2024. године).

Донесена су писма очекивања за сљедеће установе:

* Висока пословно техничка школа Добој (писмо очекивања за високошколску установу и један студијски програм у августу 2024. године) и
* Висока школа за економију и информатику Приједор (писмо очекивања за високошколску установу и један студијски програм у децембру 2024. године - извршење судске пресуде, видјети Поглавље 3.1.2).

Донесено су и два рјешења о одбијању акредитације, и то за:

* Високу школу за примијењене и правне науке „Прометеј“ (рјешење о одбијању захтјева за акредитацију високошколске установе и два студијска програма из јуна 2024. године) и
* Високу школа за економију и информатику Приједор (рјешење о одбијању захтјева за акредитацију високошколске установе и једног студијског програма из јула 2024. године - извршење судске пресуде, видјети Поглавље 3.1.2)
  + 1. Статус акредитације високошколских установа

У Табели 1. дат је преглед тренутног статуса[[12]](#footnote-12) акредитације за све високошколске установе у Републици Српској и њихове акредитоване студијске програме. Високошколске установе које се налазе у поступку акредитације су у различитим фазама акредитације, што је детаљно објашњено у Поглављу 3.1.2. Извод из Регистра акредитованих високошколских установа и студијских програма је доступан на web страници Агенције.[[13]](#footnote-13)

|  |  |  |
| --- | --- | --- |
| Ред. број | ВИСОКОШКОЛСКА УСТАНОВА | СТАТУС АКРЕДИТАЦИЈЕ |
| 1 | Универзитет у Бањој Луци | Универзитет је прошао поступак вањског вредновања и добио рјешење о акредитацији у 2024. години, што је трећи циклус акредитације Универзитета. Акредитација кластера студијских програма из области инжењерства и технологије уз два студијска програма из области природних наука (укупно девет студијских програма) је у завршној фази. У току је међународна акредитација студијског програма Медицина на Медицинском факултету коју спроводи Комитет за акредитацију Мађарске (МАБ). Универзитет је у претходном циклусу акредитовао и 16 студијских програма. |
| 2 | Универзитет у Источном Сарајеву | Универзитет има важећу акредитацију, а у току је поступак реакредитације установе (трећи циклус акредитације) и акредитације шест студијских програма по моделу кластерске акредитације. У току је такође и међународна акредитација студијског програма Медицина на Медицинском факултету у Фочи коју спроводи Комитет за акредитацију Мађарске (МАБ). Универзитет је у претходном циклусу акредитовао и 23 студијска програма. |
| 3 | Независни универзитет Бања Лука | Универзитет има важећу акредитацију до окончања поступка реакредитације установе и седам студијских програма који је у току. Универзитет је у претходном циклусу акредитовао и пет студијских програма. |
| 4 | Универзитет за пословне студије Бања Лука | Универзитет има важећу акредитацију до окончања поступка реакредитације установе и четири студијска програма који је у току. Универзитет је у претходном циклусу акредитовао и 12 студијских програма. |
| 5 | Висока школа Banja Luka College | Висока школа има важећу акредитацију до окончања поступка реакредитације установе и реакредитације два студијска програма који је у току. Висока школа је  у претходном циклусу акредитовала и три студијска програма. |
| 6 | Универзитет Синергија Бијељина | Универзитет има важећу акредитацију до окончања поступка реакредитације установе и четири студијска програма који је у току. Универзитет је у претходном циклусу акредитовао и осам студијских програма. |
| 7 | Висока школа за услужни бизнис Источно Сарајево -Соколац | Висока школа има важећу акредитацију високошколске установе и једног студијског програма. Ажурирана је документација за тематско вредновања установе и студијског програма у односу на критеријум Креирање и усвајање студијских програма и критеријум Људски ресурси. |
| 8 | Слобомир П Универзитет | Високошколска установа има важећу акредитацију високошколске установе и 13 студијских програма. |
| 9 | Паневропски универзитет Апеирон, Бања Лука | Високошколска установа има важећу акредитацију високошколске установе и седам студијских програма. У поступку акредитација два студијска програма након писма очекивања |
| 10 | Висока школа за примијењене и правне науке „Прометеј” Бања Лука | Донесено је рјешење о одбијању захтјева за акредитацију високошколске установе и студијских програма Транспортно инжењерство и Пословна економија (јуни 2024. године) |
| 11 | Висока пословно техничка школа Добој | Висока школа има важећу акредитацију до окончања поступка реакредитације установе и једног студијскогт програма који је у току. |
| 12 | Универзитет за пословни инжењеринг и менаџмент Бања Лука | Универзитет има важећу акредитацију до окончања поступка реакредитације установе и осам студијских програма који је у току. |
| 13 | Висока школа за економију и информатику Приједор | Након издавања рјешења о одбијању акредитације за установу и студијски програм и доношења пресуда о поништавању аката Агенције, у поступку извршавања пресуде Окружног суда донесено је писмо очекивања за установу и студијски програм. |
| 14 | Универзитет „Бијељина”, Бијељина | Високошколска установа има важећу акредитацију високошколске установе и пет студијских програма. |
| 15 | Висока медицинска школа Приједор | Високошколска установа има важећу акредитацију високошколске установе и једног студијског програма. |
| 16 | Висока школа „Колеџ козметологије и естетике“ Бања Лука | Донесено је рјешење о одбијању захтјева за акредитацију високошколске установе и студијског програма (децемар 2023. године). |
| 17 | Висока школа за туризам и хотелијерство Требиње | Високошколска установа има важећу акредитацију високошколске установе и два студијска програма. |
| 18 | Висока медицинска школа здравства Добој | Високошколска установа има важећу акредитацију високошколске установе. У поступку је акредитација три студијска програма по моделу кластерске акредитације. |

**Табела 1. Статус акредитације високошколских установа**

* 1. ПОСТУПЦИ ВАЊСКОГ ВРЕДНОВАЊА У СВРХУ ПОЧЕТНЕ АКРЕДИТАЦИЈЕ

У 2024. години проведени су поступци вањског вредновања у сврху почетне акредитације за седам студијских програма и то:

* Право (трећи циклус) на Правном факултету Универзитета у Источном Сарајеву,
* Медицинско-лабораторијска дијагностика (други циклус) на Медицинском факултету Универзитета у Бањој Луци,
* Инжењерство информационих технологија (први циклус) на Факултету за производњу и менеџмент Требиње, Универзитета у Источном Сарајеву,
* Историја ратова, ратних злочина и геноцида у 20. вијеку (заједнички студијски програм трећег циклуса студија) на Филозофском факултету Универзитета у Бањој Луци и Филозофском факултету Пале, Универзитета у Источном Сарајеву,
* Пољопривреда (први циклус) на Пољопривредном факултету Универзитета у Бањој Луци,
* Технолошко инжењерство (трећи циклус) на Технолошком факултету Универзитета у Бањој Луци,
* Математика, информатика и физика (први циклус) на Филозофском факултету Пале, Универзитета у Источном Сарајеву.

На основу извјештаја и стручних мишљења Комисија рецензената, Агенција је за све наведене студијске програме издала Министарству препоруке за издавање дозволе за рад.

У 2024. години вођен је и поступак у предмету почетне акредитације новог сједишта високошколске установе „Колеџ козметологије и естетике“ Бања Лука, који је окончан обавјештењем о неуспјелом ступању у пословни однос са предметном установом и исти је достављен Министарству на надлежно поступање.

* 1. АЖУРИРАЊЕ ЛИСТА РЕЦЕНЗЕНАТА

Агенција води Листу рецензената за вањско вредновање у високом образовању која је отвореног типа, те рецензенти из реда академског особља, привреде и праксе и студената, могу да се пријављују током цијеле године. Ова листа се у складу са Законом о Агенцији за високо образовање Републике Српске користи у поступцима почетне акредитације и у поступциме рецензије студијских програма у сврху њихове акредитације.  Одлуком о начину формирања и структури Листе и критеријумима за избор стручњака на Листу рецензената дефинисани су критеријуми за сваку категорију рецензената, а пристигле пријаве разматра Управни одбор и на Листу уврштава рецензенте који испуњавају услове дефинисане наведеном одлуком.[[14]](#footnote-14)  Тренутно се на Листи рецензената налази  809 рецензената[[15]](#footnote-15) и то:

Из реда академске заједнице 666

* Природне науке 93
* Инжењерство и технологија 164
* Медицинске и здравствене науке 63
* Пољопривредне науке 23
* Друштвене науке 244
* Хуманистичке науке 79

Из реда студената 70

Из реда привреде и праксе 73

* 1. МЕЂУНАРОДНА САРАДЊА
     1. Сарадња са агенцијама у Европском простору високог образовања

Агенција је придружени члан Европске асоцијације за обезбјеђење квалитета у високом образовању (ENQA ) од 2018. године. Агенција је један од партнера на пројекту *Подршка европским агенцијама за осигурање квалитета у испуњавању Европских стандарда и смјерница* (ESG),[[16]](#footnote-16) који координише ENQA. У априлу 2024. године представници Агенције учествовали су у раду вебинара на тему *Будућност обезбјеђења квалитета – перспектива агенција* у организацији ENQA. У октобру 2024. године на Малти је одржана Генерална скупштина ENQA-e. Представници Агенције и ХЕА су имали презентацију на тему сарадње између агенција у поступцима акредитације, те су представљене надлежности агенција у области осигурања квалитета. На тај начин агенцијама за осигурање квалитета у Европском простору високог образовања су представљене надлежности, рад и организација осигурања квалитета у високом образовању Републике Српске и БиХ.

Агенција је пуноправни члан Мреже агенција за осигурање квалитета у високом образовању Централне и Источне Европе (CEENQA)[[17]](#footnote-17)  од 2013. године. Представници Агенције су током 2024. године учествовали на свим редовним двомјесечним састанцима CEENQA мреже. У мају 2024. године у Бакуу је одржана редовна годишња Генерална скупштина CEENQA и радионица о прекограничној сарадњи у области осигурања квалитета у високом образовању, којој су присуствовали и представници Агенције.

Агенција је пуноправни члан Међународне мреже агенција за обезбјеђење квалитета у високом образовању (INQAAHE)[[18]](#footnote-18). У септембру 2024. године одржан jе састанак регионалне фокус групе за потребе израде глобалне INQAAHE студије на тему *Глобални трендови у осигурању квалитета у терцијарном образовању*. Представници Агенције су учествовали у раду фокус групе која је обухватила представнике агенција за осигурање квалитета у високом образовању из региона.

У јулу 2024. године у Будимпешти је закључен Стратешки споразум о сарадњи између Агенције и Комитета за акредитацију Мађарске (MAB)[[19]](#footnote-19). Споразум је резултат претходних договора између Агенције и MAB-а у вези са акредитацијом студијских програма медицине на Медицинском факултету Универзитета у Бањој Луци и Медицинском факултету Универзитета у Источном Сарајеву у односу на стандарде Свјетске федерације за медицинско образовање – WFME. С обзиром на то да акредитацију студијских програма медицине у односу на стандарде WFME не могу да проводе све агенције, већ само агенције које за то овласти WFME, Агенција се обратила MAB-у и иницирала сарадњу у поступку вањског вредновања наведених студијских програма. У склопу исуњавања предуслова за акредитацију, од стране WFME је спроведен поступак вањског вредновања MAB-а, те је Агенцији у јулу 2024. године достављен сертификат којим се потврђује да је МАB задовољио критеријуме за спровођење акредитације студијских програма у Мађарској и Републици Српској до 31.3.2032. године, као и да подлијеже годишњој провјери од стране WFME с циљем обезбјеђења континуиране усаглашености рада у складу са WFME стандардом.

У јануару 2024. године Агенција је примљена у пуноправно чланство Глобалне мреже академске честитости - GAIN[[20]](#footnote-20). GAIN је званично покренута у октобру 2022. године у Даблину, а суоснивачи су Ирска агенција за квалитет и квалификације (QQI) и Агенција за квалитет и стандарде у високом образовању Аустралије[[21]](#footnote-21). Мрежа се бави питањима заштите и промовисања академске честитости, те размјењује праксе између чланица о процедурама за санкционисање и спречавање недоличног понашања у академској заједници. У мају 2024. године одржан је састанак мреже на којем су члановима представљени ажурирани пројектни задаци мреже и ажурирани критеријуми за чланство и гласање о колективној изјави. У октобру 2024. године одржан је састанак мреже на којем је разговарано о развоју и примјени законских рјешења која се односе на питања академске честитости у земљама чланицама. Представници Агенције су учествовали у раду на оба састанка.

У априлу 2024. године представници Агенције су учесвовали у раду вебинара *Aгенције за осигурање квалитета и ENIC/NARIC центри: модели сарадње и могућности* који су суорганизовали ЕNQA и ENIC-NARIC мрежа (Европска мрежа информационих центара у европском региону / Национални информациони центри за академско признавање у Европској унији). У раду вебинара су учествовали представници агенција за осигурање квалитета и ENIC/NARIC центара Европе.

Настављена је сарадња са партнерским агенцијама са којима Агенција има потписане споразуме/меморандуме: Националним телом за акредитацију и проверу квалитета у високом образовању Србије, [Агенцијом за контролу и обезбјеђење квалитета високог образовања](https://akokvo.me/) Црне Горе, [Националном агенцијом за акредитацију у области образовања](http://www.nica.ru/en) Руске Федерације, [Агенцијом за обезбјеђење квалитета и стратешки развој високог образовања Арагона](https://acpua.aragon.es/es/agencia-de-calidad-y-prospectiva-universitaria-de-aragon) (Шпанија), Асоцијацијом за вредновање и акредитацију наставничких студијских програма из Турске и Агенцијом за квалитет у високом образовању Каталоније.

* + 1. Пројекти
* *Подршка европским агенцијама за обезбјеђење квалитета у испуњавању Стандарда и смјерница за обезбјеђење квалитета у европском простору високог образовања (ESG) - SEQA-ESG 2*

Агенција је један од партнера на пројекту *Подршка европским агенцијама за обезбјеђење квалитета у испуњавању Стандарда и смјерница за обезбјеђење квалитета у европском простору високог образовања (ESG)*, чија је реализација започела у 2023. години. Пројекат представља подршку агенцијама за обезбјеђење квалитета из Босне и Херцеговине (Агенција Републике Српске и ХЕА), Србије, Украјине и Азербејџана у достизању усклађености рада са ESG.

У марту 2024. године одржан је у онлајн формату први састанак пројектног конзорцијума у оквиру пројекта SEQA-ESG 2 пројекта. На састанку је било ријечи о предстојећим активностима које укључују одржавање четири радионице (по једна у Београду и Новом Саду и двије у Бриселу) на теме испуњености појединих захтјева ESG који су идентификовани током одржавања савјетодавних састанака са сваком од агенција учесника у пројекту. Такође је договорена и размјена особља између агенција у сврху стицања нових знања и учења на основу добрих пракси пуноправних чланица ENQA-e.

Представници Агенције су учествовали на другој радионици која је одржана у Бриселу у октобру 2024. године и на којој се разговарало о Стандардима и смјерницама за осигурање квалитета у Европском простору високог образовања *ESG 2.4 Peer review experts*. Учесници на радионици, поред пројектних партнера, су били и експерти из Аустрије (AQ AUSTRIA), Белгије (VLUHR), Словеније (NAKVIS), Португала (A3ES) и Европске студенске уније (ESU).

Трећа радионица у оквиру пројекта одржана је у Бриселу у новембру 2024. године. На радионици се разговарало о укључености заинтересованих страна у рад агенција за обезбјеђење квалитета у високом образовању.

* *Јачање капацитета и механизама за унапређење квалитета у високом образовању* БиХ- SMEQA-ERASMUS-EDU-2023-CBHE-STRAND-3

У организацији Универзитета у Зеници у фебруару 2024. године одржан је први састанак партнера у реализацији пројекта *Јачање капацитета и механизама за унапређење квалитета у високом образовању БиХ (SMEQA* )[[22]](#footnote-22), у којем је Агенција један од 19 партнера у пројекту. У новембру 2024. године одржана је студијска посјета Универзитету у Љубљани и Агенцији за квалитет у високом образовању Словеније (НАКВИС). Студијска посјета била је посвећена процесима вањског вредновања, као и процесима унутрашњег обезбјеђења квалитета на Универзитету у Љубљани, а разговарано је и о пројектним активностима које укључују дисеминацију активности у оквиру пројекта.

Агенција је у децембру 2024. године упутила координаторима пројекта писмо намјере о повлачењу из пројекта због ограничења у погледу људских ресурса, те потребе да се редефинишу приоритетни пројекти у којима учествује. Имајући у виду стратешко опредјељење Агенције да оствари пуноправно чланство у ENQA, одлучено је да приоритет у наредном периоду буде SEQA-ESG2 пројекат, те се Агенција морала повући из учешћа у SMEQA пројекту.

* + 1. **Остале активности**

Током 2024. године Агенција је била организатор и учесник бројних активности у области обезбјеђења квалитета у високом образовању.

У мају 2024. године одржан је састанак свих релевантних институција на тему *Упознавање са појмом, значајем и циљем развоја Квалификацијског оквира Републике Српске*. Представници Агенције су одржала презентацију на тему *Повезаност квалификацијског оквира са осигурањем квалитета у високом образовању*. Наглашено је да се кроз осигурање квалитета провјерава да ли исходи учења и компетенције стечене кроз образовање одговарају нивоима и дескрипторима квалификацијског оквира чиме се обезбјеђује поузданост и кредибилитет система квалификација. Презентација је обухватила и стандарде квалификација, као и стандарде занимања и њихово значај за креирање студијских програма и тржиште рада.

Представници Агенције су у новембру 2024. године присуствовали вебинару који је организовала Агенција за квалитет у високом образовању Словеније (НАКВИС). Тема вебинара била је посвећена анализи каријерних путева дипломираних студената, уз представљање искустава и истраживања из више европских земаља.

У склопу континуираног професионалног усавршавања наставног особља, Филозофски факултет Универзитета у Бањој Луци и Центар за цјеложивотно учење организовали су у марту 2024. године радионицу на којој су представници Агенције одржали предавање на тему *Самовредновање студијских програма*. Излагање је дефинисало основне елементе процеса самовредновања студијских програма, као и структуру извјештаја о самовредновању, а било је ријечи и о начину на који се може радити ревизија и измјене студијског програма у складу са законским и подзаконским прописима. У децембру 2024. године представници Агенције су на Филозофском факултету Универзитета у Бањој Луци одржали предавање на тему *Разумијевање ECTS бодова – од теорије до праксе*. Детаљно је објашњен значај ECTS система (Европског система преноса и акумулације бодова) као кључног инструмента за осигурање мобилности студената, транспарентности наставних програма и повезаности исхода учења са радним оптерећењем студената.

* 1. ПРИЗНАВАЊЕ СТРАНИХ ВИСОКОШКОЛСКИХ КВАЛИФИКАЦИЈА

У 2024. години запримљено је 227 захтјева за признавање страних високошколских квалификација што представља повећање од 52% у односу на 2023. годину. Издато је 200 рјешења о признавању стране високошколске квалификације и шест рјешења о одбијању захтјевa за признавање. Одбијање захтјева за признавање се најчешће односи на квалификације за које се у потупку прознавања утврди да не представљају високошколску квалификцију већ различите облике стручног усавршавања, затим на немогућност прибављања информација о вјеродостојности високошколске квалификације или због статуса акредитације високошколске установе/студијског програма. Такође, издато је седам привремених рјешења о признавању, као и три закључка о обустави поступка, на захтјев странке.

У Табели 2 представљен је пресјек броја захтјева за признавање страних високошколских квалификација и издатих рјешења према државама (укупно 31 држава). Највећи број захтјева – 42,29%, се односио на високошколске квалификације стечене у Србији, затим у Сједињеним Америчким Државама – 7,48%, те Руској Федерацији и Хрватској - 6,60%. Важно је напоменути да се на основу Споразума о узајамном признавању докумената у образовању и регулисању статусних питања ученика и студената,[[23]](#footnote-23) поступак признавања не спроводи за квалификације стечене на акредитованим високошколским установама у Републици Србији, али је чланом 51. став 4. Закона о Агенцији за високо образовање Републике Српске прописано да се изузетно, на захтјев имаоца квалификације, може спровести поступак признавања и за високошколске квалификације стечене у Републици Србији у сврху општег приступа тржишту рада (ради запошљавања у Федерацији БиХ и у институцијама БиХ).

|  |  |  |
| --- | --- | --- |
| ДРЖАВА | БРОЈ ЗАХТЈЕВА | БРОЈ РЈЕШЕЊА |
| Аустралија | 3 | 3 |
| Аустрија | 7 | 7 |
| Црна Гора | 13 | 13 |
| Чешка | 1 | 1 |
| Француска | 2 | 2 |
| Хрватска | 15 | 11 |
| Италија | 6 | 5 |
| Јемен | 1 | 1 |
| Канада | 6 | 6 |
| Руска Федерација | 15 | 14 |
| САД | 17 | 15 |
| Сјеверна Македонија | 2 | 2 |
| Словенија | 11 | 10 |
| Србија | 96 | 90 |
| Филипини | 1 | 1 |
| Шведска | 1 | 1 |
| Швајцарска | 1 | 1 |
| Турска | 3 | 3 |
| Уједињено Краљевство | 6 | 6 |
| Пољска | 2 | 2 |
| Белгија | 1 | 1 |
| Грчка | 1 | 0 |
| Бјелорусија | 1 | 1 |
| Бугарска | 1 | 1 |
| Кина | 1 | 1 |
| Мађарска | 1 | 1 |
| Низоземска | 1 | 1 |
| Њемачка | 6 | 4 |
| Португал | 1 | 1 |
| Сирија | 1 | 1 |
| Словачка | 2 | 2 |

**Табела 2. Преглед захтјева за признавање страних високошколских**

**квалификација и издатих рјешења**

Представнци Агенције учествовали су у новембру 2024. године у завршној конференцији *MOQAR пројекта - Мапирање квалификација високог образовања у сврху аутоматског признавања у регији*, организованог од стране Центра за информисање и признавање докумената из области високог образовања (ЦИП).

* 1. САРАДЊА СА ИНСТИТУЦИЈАМА И ТИЈЕЛИМА У ВИСОКОМ ОБРАЗОВАЊУ

У 2024. години настављена je и унапређена сарадња са ХЕА. У складу са предвиђеним процедурама, реализована су именовања комисија стручњака за вањско вредновање у поступку акредитације, издавања препорука за акредитацију и уписа у Регистар акредитованих установа који води ХЕА.

Посебно је значајна заједничка презентација двију агенција о сарадњи у поступцима вањског вредновања која је, као примјер добре праксе, представљена на Генералној скупштини ENQA-e у октобру 2024. године на Малти. Представници Агенције и ХЕА су у двије сесије имали презентацију на тему сарадње између агенција у поступцима акредитације, те су представљене надлежности сваке од агенција у области осигурања квалитета и акредитације. На тај начин су агенције за осигурање квалитета из EHEA имале прилику да се детаљно упознају су надлежностима, радом и организацијом система осигурања квалитета у високом образовању у Републици Српској и БиХ.

У децембру 2024. је одржана обука стручњака у организацији ХЕА, а коју су заједнички провели представници ХЕА и Агенције. Обуке, теоријске и практичне, су окупиле један дио домаћих стручњака који су претходно одабрани на Листу стручњака у категоријама академске заједнице, привреде и праксе и студената.

Представници Агенције су редовно присуствовали сједницама Савјета за високо образовање Републике Српске и Ректорске конференције Републике Српске и информисали чланове ових тијела о актуелним дешавањима у области акредитације. У новембру 2024. године у Источном Сарајеву је одржана заједничка сједница Ректорске конференције Републике Српске и Конференције универзитета Србије (КОНУС) на којој је разговарано о сарадњи у наставном и научном процесу, а којој су присуствовали и представници Агенције. Том приликом су представљена искуства Агенције у процесу акредитације, са нагласаком на то да су поједине установе већ ушле у трећи циклус акредитације, те да је акредитован и значајан број студијских програма. Наглашено је да Агенција има одличну сарадњу са Националним акредитационим телом Србије са којим учествује и у заједничком пројекту SEQA-ESG2.

Агенција континуирано учествује у раду Одбора за стабилизацију и придруживање, Пододбора за иновације, информационо друштво и социјалну политику између ЕУ и БиХ, као и у припремама редовних годишњих извјештаја о напретку БиХ у процесу европских интеграција у дијелу који се односи на обезбјеђење квалитета у високом образовању. У оквиру наведених активности, у септембру 2024. године, представници Агенције су учествовали у раду 7. Одбора за стабилизацију и придруживање између ЕУ и БиХ који је одржан у Бриселу. У октобру 2024. године представници Агенције су учествовали на 8. састанку Пододбора за иновације, информационо друштво и социјалну политику између ЕУ и БиХ који је такође одржан у Бриселу.

IV ОРГАНИЗАЦИЈА РАДА

У складу са Правилником о унутрашњој организацији и систематизацији радних мјеста у Агенцији, послови и радни задаци из дјелатности Агенције су у 2024. години организовани у оквиру сљедећих организационих јединица:

* Сектор за почетну акредитацију,
* Сектор за акредитацију и међународну сарадњу,
* Сектор за опште послове и
* Центар за информисање и признавање страних високошколских квалификација - унутрашња организациона јединица у оквиру Сектора за опште послове

У Агенцији је у 2024. године, поред директора, било запослено 10 (десет) радника са којима је закључен уговор о раду на неодређено вријеме, од којих је један радник остварио право на рад са половином пуног радног времена. Поред стално запослених радника, Агенција је у 2024. години за потребе обављања послова и задатака из свог дјелокруга рада, ангажовала једног радника за обављање финансијских и рачуноводствених послова са којим је закључен уговор о допунском раду, једног радника за обављање аналитичко-информационих послова са којим је закључен уговор о допунском раду и једног радника за одржавањe хигијене са којим је закључен уговор о дјелу.

|  |  |  |  |  |  |
| --- | --- | --- | --- | --- | --- |
| СТАТУС | | СТРУЧНА СПРЕМА | | ПОЛ | |
| Статус запослених | **Број запосле-них** | **Стручна спрема запослених** | **Број запосл-ених** | **Жене**  **(број запосл-ених)** | **Мушкарци (број запосл-ених)** |
| Именована лица | 1 | Доктор наука | 1 | 1 |  |
| Запослени на неодређено вријеме | 10 | Доктор наука | 1 |  | 1 |
| Магистар/мастер | 4 | 3 | 1 |
| Висока стручна спрема | 6 | 3 | 2 |
| УКУПНО | **11** |  | **11** | **7** | **4** |

**Табела 3. Структура запослених у Агенцији у 2024. години**

У складу са Финансијским планом Агенције и Планом јавних набавки за 2024. годину проведени су поступци јавних набавки за набавку роба и услуга мале вриједности (директни поступци). Провођењем поступка јавних набавки је осигуран најефикаснији начин коришћења јавних средстава с обзиром на сврху и предмет набавке. Уговори о јавној набавци су додијељени су складу са поступцима утврђеним Законом о јавним набавкама БиХ и подзаконским актима, те су предузете све потребне мјере како би се осигурала правична и активна конкуренција међу добављачима уз остваривање једнаког третмана, недискриминације и транспарентности.

Агенција је током 2024. године редовно информисала јавност о актуелностима у раду Агенције. Редовно је ажурирана интернет страница Агенције на којој су објављиване информације о свим важнијим догађајима и активности Агенције.

* 1. РАД ОРГАНА И ТИЈЕЛА АГЕНЦИЈЕ
     1. Управни одбор

Управни одбор је орган управљања Агенцијом чије су надлежности прописане чланом 10. Закона о Агенцији за високо образовање Републике Српске. Управни одбор има пет чланова: три представника академске заједнице Републике Српске, једног представника привреде и праксе и једног представника студената.

Чланови Управног одбора Агенције су:

* из реда академске заједнице:

1. проф. др Маријана Каповић Соломун, предсједник Управног одбора
2. проф. др Дејан Бокоњић, члан и
3. доц. др Нина Сајић, члан

* из реда привреде и праксе: Тамара Симић, дипломирани економиста, члан и
* представник студената: Никола Шобот, члан.

Управни одбор Aгенције je у 2024. години одржао шест редовних сједница.

* + 1. Акредитацијско вијеће

Акредитацијско вијеће Агенције је стручно и савјетодавно тијело које у складу са чланом 17. Закона о Агенцији за високо образовање Републике Српске врши контролу усклађености поступака вањског вредновања са стандардима, критеријумима и општим актима Агенције. Вијеће има пет чланова и то: два представника академске заједнице РС/БиХ, два представника академске заједнице из иностранства и једног студента.

Акредитацијско вијеће Агенције је у 2024. години одржало 17 сједница на којима је донесено 15 закључака о (не)усклађености поступака вањског вредновања са Правилником о акредитацији високошколских установа и студијских програма, Правилником о почетној акредитацији, Стандардима и смјерницама за обезбјеђење квалитета у Европском простору високог образовања, Критеријумима за акредитацију високошколских установа у Републици Српској и БиХ те Критеријумима за акредитацију студијских програма у Републици Српској и БиХ. Закључци се односе на поступке вањског вредновања и то: шест закључака за вањско вредновање у сврху почетне акредитације (видјети Поглавље 3.2), девет закључка за вањско вредновање у сврху акредитације (видјети Поглавље 3.1), док се на двије сједнице Акредитацијско вијеће изјашњавало о приједлозима комисија стручњака.

* + 1. Одбор за жалбе и приговоре

У складу са чланом 18. Закона о Агенцији за високо образовање Републике Српске, Одбор за жалбе и приговоре (у даљем тексту: Одбор) је стручно и савјетодавно тијело Агенције које разматра и даје мишљење о приговорима и жалбама високошколских установа, у складу са законима, Статутом и другим актима Агенције, те доноси мишљење о утемељености жалбе/приговора, на основу којег Управни одбор доноси коначну одлуку по жалби/приговору. У складу са Статутом Агенције, Одбор има три члана: два представника академске заједнице, од којих је бар један стручњак из области права, и једног представника студената. Чланове Одбора из реда академске заједнице именује Управни одбор, након спроведеног поступка јавне конкуренције, док члана Одбора из реда студената Управни одбор именује на приједлог Уније студената Републике Српске.

Чланови Одбора за жалбе и приговоре су:

* + - 1. Проф. др Валерија Шаула, Правни факултет Универзитета у Бањој Луци
      2. Доц. др Сања Голијанин, Правни факултет Универзитета у Источном Сарајеву,
      3. Никола Бојић, студент другог циклуса, Универзитет у Бањој Луци.

Одбор је у 2024. години одржао четири редовне сједнице на којој су разматране жалбе високошколских установа и то: Високе школе за примијењене и правне науке „Прометеј“ Бања Лука, Високе школе за економију и информатику Приједор и Независног универзита Бања Лука.

V ФИНАНСИЈСКИ ИЗВЈЕШТАЈ

|  | | ФИНАНСИЈСКИ ИЗВЈЕШТАЈ АГЕНЦИЈЕ ЗА 2024. ГОДИНУ | | | |
| --- | --- | --- | --- | --- | --- |
| Конто | **Назив конта** | | **План/ребаланс**    **(буџет - 650.000 КМ, властита средства - 175.846,00 КМ)** | **Извршење** | **Разлика** |
| 1 | 2 | | 3 | 4 | 5=3-4 |
| 410000 | **Текући расходи** | | ***797.826,00*** | ***677.530,00*** | ***120.296,00*** |
| 411100 | Расходи за бруто плате запослених | | 459.000,00 | 406.585,00 | 52.415,00 |
| 411200 | Расходи за бруто накнаде трошкова и осталих личних примања запослених по основу рада | | 11.000,00 | 10.774,00 | 226,00 |
| 411300 | Расходи за накнаду плата запослених за вријеме боловања, родитељског одсуства и осталих накнада плата | | 6.000,00 | 5.985,00 | 15,00 |
| 411400 | Расходи за отпремнине и једнократне помоћи (бруто) | | 3.000,00 | 2.806,00 | 194,00 |
| *411000* | ***Расходи за лична примања запослених*** | | ***479.000,00*** | ***426.150,00*** | ***52.850,00*** |
| 412100 | Расходи по основу закупа | | 41.000,00 | 40.471,00 | 529,00 |
| 412200 | Расходи по основу утрошка енергије, комуналних, комуникационих и транспортних услуга | | 19.000,00 | 16.642,00 | 2.358,00 |
| 412300 | Расходи за режијски материјал | | 3.000,00 | 2.810,00 | 190,00 |
| 412500 | Расходи за текуће одржавање | | 3.000,00 | 1.315,00 | 1.685,00 |
| 412600 | Расходи по основу путовања и смјештаја | | 15.885,00 | 15.481,00 | 404,00 |
| 412700 | Расходи за стручне услуге | | 16.500,00 | 6.640,00 | 9.860,00 |
| 412900 | Расходи за стручно усавршавање запослених | | 1.000,00 | 0,00 | 1.000,00 |
| 412900 | Расходи за бруто накнаде за рад ван радног односа | | 190.786,00 | 140.055,00 | 50.731,00 |
| 412900 | Расходи по основу репрезентације | | 12.000,00 | 11.950,00 | 50,00 |
| 412900 | Расходи по основу пореза, доприноса и непореских накнада на терет послодавца | | 1.000,00 | 663,00 | 337,00 |
| 412900 | Расходи по основу доприноса за професионалну рехабилитацију инвалида | | 1.000,00 | 882,00 | 118,00 |
| 412900 | Остали непоменути расходи | | 12.500,00 | 12.316,00 | 184,00 |
| *412000* | ***Расходи по основу коришћења роба и услуга*** | | ***316.671,00*** | ***249.225,00*** | ***67.446,00*** |
| *419100* | Расходи по судским рјешењима | | 2.155,00 | 2.155,00 | 0,00 |
| 511300 | Издаци за набавку постројења и опреме | | 1.000,00 | 818,00 | 182,00 |
| 516100 | Издаци за залихе материјала, робе и ситног инвентара, амбалаже и слично | | 0,00 | 0,00 | 0,00 |
| 638100 | Остали издаци из трансакција између или са другим јединицама власти | | 26.570,00 | 26.570,00 | 0,00 |
| *УКУПНИ РАСХОДИ И ИЗДАЦИ* | | | ***825.396,00*** | ***704.918,00*** | ***120.478,00*** |

Директор

Проф. др Биљана Војводић

1. „Службени гласник Републике Српске“, број 67/20 и 16/23 [↑](#footnote-ref-1)
2. „Службени гласник Републике Српске“, број 42/24 [↑](#footnote-ref-2)
3. „Службени гласник Републике Српске“, број 103/20 [↑](#footnote-ref-3)
4. Standards and Guidelines for Quality Assurance in the European Higher Education Area - ESG [↑](#footnote-ref-4)
5. European Higher Education Area (Европски простор високог образовања) [↑](#footnote-ref-5)
6. European Association for Quality Assurance in Higher Education – ENQA [↑](#footnote-ref-6)
7. The European Quality Assurance Register for Higher Education – ЕQАR [↑](#footnote-ref-7)
8. Database of External Quality Assurance Results – DEQAR [↑](#footnote-ref-8)
9. https://www.tuzilastvobih.gov.ba/?opcija=sadrzaj&kat=12&id=105&jezik=s [↑](#footnote-ref-9)
10. The Hungarian Accreditation Comittee - MAB [↑](#footnote-ref-10)
11. World Federation for Medical Education - WFME [↑](#footnote-ref-11)
12. Фебруар 2025. године [↑](#footnote-ref-12)
13. <https://www.avors.org/index.php/sr/r-gis-r> [↑](#footnote-ref-13)
14. <https://www.avors.org/images/lista_recenzenata/odluka_o_nacinu_formiranja_liste_recenzenata.pdf> [↑](#footnote-ref-14)
15. https://www.avors.org/index.php/sr/lis-r-c-nz-n [↑](#footnote-ref-15)
16. Supporting European QA Agencies in meeting the ESG - SEQA ESG II [↑](#footnote-ref-16)
17. Central and Eastern European Network of Quality Assurance Agencies in Higher Education – CEENQA [↑](#footnote-ref-17)
18. The International Network for Quality Assurance Agencies in Higher Education - INQAAHE [↑](#footnote-ref-18)
19. Strategic Agreement between Hungarian Accreditation Committee and Agency for Higher education of Republic of Srpska [↑](#footnote-ref-19)
20. Global Academic Integrity Network - GAIN [↑](#footnote-ref-20)
21. Tertiary Education Quality and Standards Agency of Australia - TEQSA [↑](#footnote-ref-21)
22. Strengthening Capacities and Mechanisms for Enhancement of Quality Assurance Systems in Higher Education in Bosnia and Herzegovina (SMEQA-ERASMUS-EDU-2023-CBHE-STRAND-3 [↑](#footnote-ref-22)
23. „Службени гласник Републике Српске“, број 79/05 [↑](#footnote-ref-23)